ಬ್ರೂಕ್‌ ಶೀಲ್ಡ್ಸ್‌ಅವರು ನಟಿಸಿದ "ಎಂಡ್‌ಲೆಸ್‌ ಲವ್‌" ನಾಟಕ/ಪ್ರಣಯ ಚಲನಚಿತ್ರದಲ್ಲಿ ಚಿಕ್ಕ ಪಾತ್ರವು 1981ರಲ್ಲಿ ಕ್ರೂಸ್‌ ಪಾತ್ರವಹಿಸಿದ ಮೊದಲ ಚಲನಚಿತ್ರ. ಅದೇ ವರ್ಷದ ಉತ್ತರಾರ್ಧದಲ್ಲಿ "ಟ್ಯಾಪ್ಸ್‌" ಚಲನಚಿತ್ರದಲ್ಲಿ ಜಾರ್ಜ್‌ C. ಸ್ಕಾಟ್‌, ಟಿಮೋಥಿ ಹಟ್ಟನ್‌ ಮತ್ತು ಸೀನ್‌ ಪೆನ್ನ್‌ಅವರೊಂದಿಗೆ ನಟಿಸುವ ಗಟ್ಟಿ ಪಾತ್ರವೊಂದು ದೊರೆಯಿತು. ಸೈನಿಕ ಕಡೆಟ್‌ಗಳ ಬಗ್ಗೆಯಿರುವ ಈ ಚಲನಚಿತ್ರವು ಸಾಧಾರಣಯಶಸ್ಸು ಕಂಡಿತು. 1983ರಲ್ಲಿ ತೆರೆ ಕಂಡ ಫ್ರಾನ್ಸಿಸ್‌ ಫೋರ್ಡ್‌ ಕೋಪ್ಪೊಲಾನ "ದಿ ಔಟ್‌ಸೈಡರ್ಸ್‌" ನಲ್ಲಿ ಕಾಣಿಸಿಕೊಂಡ ಹಲವಾರು ಹದಿಹರೆಯದ ನಟರಲ್ಲಿ ಕ್ರೂಸ್‌ ಸಹ ಒಬ್ಬರು. ಈ ಚಲನಚಿತ್ರ ಪಾತ್ರವರ್ಗದಲ್ಲಿ ರೋಬ್‌ ಲವೆ, ಮ್ಯಾಟ್‌ ಡಿಲ್ಲೋನ್‌, ಪ್ಯಾಟ್ರಿಕ್‌ ಸ್ವಾಯ್ಜ್‌, ರಾಲ್ಫ್‌ ಮ್ಯಾಕಿಯೊ ಮತ್ತು "ಬ್ರಾಟ್‌ ಪ್ಯಾಕ್‌" ನಲ್ಲಿ ನಟಿಸಿದ ಇಬ್ಬರು ಇದ್ದರು. ಅದೇ ವರ್ಷ ಕ್ರೂಸ್‌ ಹದಿಹರೆಯದ ಹಾಸ್ಯ ಕಾರ್ಯಕ್ರಮವಾದ "ಲೂಸಿನ್'ಇಟ್‌" ನಲ್ಲಿ ಕಾಣಿಸಿಕೊಂಡಿದ್ದರು. "ರಿಸ್ಕಿ ಬ್ಯುಸಿನೆಸ್‌" ಚಿತ್ರದ ಬಿಡುಗಡೆ ಕ್ರೂಸ್‌ನ ತಾರಾವೇದಿಕೆಯ ಹೆಬ್ಬಾಗಿಲು ತೆರೆದುಕೊಂಡಿತು. ಚಲನಚಿತ್ರದಲ್ಲಿನ ಒಂದು ಸನ್ನಿವೇಷದಲ್ಲಿ, ಕ್ರೂಸ್‌ ತಮ್ಮ ಒಳಉಡುಪಿನಲ್ಲಿ ಬಾಬ್‌ ಸಿಜರ್‌ರ "ಒಲ್ಡ್‌ ಟೈಮ್‌ ರಾಕ್‌ ಆಂಡ್‌ ರೋಲ್‌" ದ್ವನಿ ನೀಡಿದ್ದರು. ಇದು 1980ರ ದಶಕದ ಚಿತ್ರರಂಗದಲ್ಲಿ ಅಪ್ರತಿಮ ಸಂದರ್ಭವಾಯಿತು. ಈ ಚಲನಚಿತ್ರವನ್ನು "ಟಾಮ್‌ ಕ್ರೂಸ್‌ರವರ ಜನರೇಷನ್‌-X ಕ್ಲಾಸಿಕ್‌ ಮತ್ತು ವೃತ್ತಿ ಮಾರ್ಗದರ್ಶಿ" ಎಂದು ವಿವರಿಸಲಾಗಿದೆ. ಪ್ರೌಢ ಶಾಲಾ ಫುಟ್‌ಬಾಲ್‌ ನಾಟಕ "ಆಲ್‌ ದಿ ರೈಟ್‌ ಮೂವ್ಸ್‌" 1983ರಲ್ಲಿ ಬಿಡುಗಡೆಯಾದ ಅವರ ನಾಲ್ಕನೆ ಚಲನಚಿತ್ರ. ರಿಡ್ಲಿ ಸ್ಕಾಟ್‌ ನಿರ್ದೇಶಿಸಿದ ಕಾಲ್ಪನಿಕ ಚಲನಚಿತ್ರ "ಲೆಜೆಂಡ್‌" 1985ರಲ್ಲಿ ತೆರೆ ಕಂಡ ಕ್ರೂಸ್‌ರ ನಂತರದ ಚಲನಚಿತ್ರ.

ಮುಂದಿನ ಅಮೆರಿಕನ್‌ ಫೈಟರ್‌ ವಿಮಾನ ಚಾಲಕನ ಚಲನಚಿತ್ರಕ್ಕೆ ಕ್ರೂಸ್‌ರವರು ನಿರ್ಮಾಪಕರಾದ ಜೆರ್ರಿ ಬ್ರುಕೀಮರ್‌ ಮತ್ತು ಡಾನ್‌ ಸಿಂಪ್ಸನ್‌ರವರ ಮೊದಲ ಆಯ್ಕೆಯಾಗಿದ್ದರು. ಕ್ರೂಸ್‌ ಮೊದಲು ಯೋಜನೆಯನ್ನು ನಿರಾಕರಿಸುವವರಂತೆ ಕಂಡರೂ ಅವರಿಗೆ ನೀಡಿದ ಸಂಭಾಷಣೆಯನ್ನು ಬದಲಾಯಿಸಲು ಮತ್ತು ಚಿತ್ರ ನಿರ್ಮಾಣಕ್ಕೆ ನೆರವಾದರು. ಬ್ಲೂ ಏಂಜೆಲ್ಸ್ಗಳೊಂದಿಗೆ ಹೊಡೆದಾಟ ದೃಶ್ಯವನ್ನು ಚಿತ್ರೀಕರಿಸಿದ ನಂತರ, ಕ್ರೂಸ್‌ ತಮ್ಮ ಮನಸ್ಸನ್ನು ಬದಲಿಸಿ, ಯೋಜನೆಗೆ ಸಹಿ ಹಾಕಿದರು. ಮೇ 1986ರಲ್ಲಿ ಯೋಜನೆಗೆ "ಟಾಪ್‌ ಗನ್‌" ಎಂದು ಹೆಸರಿಸಿ, ಬಿಡುಗಡೆಗೊಳಿಸಲಾಯಿತು. ಇದು ವಿಶ್ವದಾದ್ಯಂತ US$354 ದಶಲಕ್ಷವನ್ನು ಗಳಿಸುವ ಮೂಲಕ ಹೆಚ್ಚು ಗಳಿಕೆಯ ಚಲನಚಿತ್ರವಾಗಿ ಹೊರಹೊಮ್ಮಿತು. 1986ರಲ್ಲಿ ಸಹ ಅವರು ಮಾರ್ಟಿನ್‌ ಸ್ಕೋರ್ಸಸ್‌ರ "ದಿ ಕಲರ್‌ ಆಫ್‌ ಮನಿ" ಚಲನಚಿತ್ರದಲ್ಲಿ ಪೌಲ್‌ ನ್ಯೂಮ್ಯಾನ್‌ರೊಂದಿಗೆ ನಟಿಸಿದರು. ಈ ಚಿತ್ರದಲ್ಲಿನ ಅಭಿನಯಕ್ಕಾಗಿ ಅವರಿಗೆ ಶ್ರೇಷ್ಠ ನಟ ಎಂದು ಅಕಾಡಮಿ ಪ್ರಶಸ್ತಿ ಲಭಿಸಿತು. ಕಾಕ್‌ಟೇಲ್‌ ಎಂಬ ಲಘು ನಾಟಕದಲ್ಲಿನ ಅವರ ಅಭಿನಯಕ್ಕೆ 1988ರಲ್ಲಿ ಮಿಶ್ರಪ್ರತಿಕ್ರಿಯೆ ದೊರೆಯಿತು ಮತ್ತು 1989ರಲ್ಲಿ ಕ್ರೂಸ್ ರಾಜೀ ಪ್ರಶಸ್ತಿಗಾಗಿ ಮೊದಲ ನಾಮನಿರ್ದೇಶನವನ್ನು ಪಡೆದರು. ಅದೇ ವರ್ಷದ ಕೊನೆಯಲ್ಲಿ ಡಸ್ಟಿನ್‌ ಹಾಫ್‌ಮ್ಯಾನ್‌ಕೂಡಾ ಅಭಿನಯಿಸಿದ ಮತ್ತು ಬ್ಯಾರ್ರಿ ಲೇವಿನ್ಸನ್‌ ನಿರ್ದೇಶಿಸಿದ "ರೈನ್‌ ಮ್ಯಾನ್‌" ಬಿಡುಗಡೆಗೊಂಡಿತು. ವಿಮರ್ಶಕರು ಚಲನಚಿತ್ರವನ್ನು ಕೊಂಡಾಡಿದರು. ಎಂಟು ಅಕಾಡಮಿ ಪ್ರಶಸ್ತಿಗಳಿಗಾಗಿ ನಾಮನಿರ್ದೇಶನಗೊಂಡಿತು. ಅವುಗಳಲ್ಲಿ ಅತ್ಯುತ್ತಮ ಚಿತ್ರ ಮತ್ತು ಅತ್ಯುತ್ತಮ ನಟ (ಹಾಫ್‌ಮ್ಯಾನ್‌) ಎಂಬುದನ್ನೂ ಒಳಗೊಂಡಂತೆ ನಾಲ್ಕು ಪ್ರಶಸ್ತಿಗಳನ್ನು ಮುಡಿಗೇರಿಸಿಕೊಂಡಿತು.

ಕುಟುಂಬ ಮತ್ತು ಜೀವನಾರಂಭ
1980ರ ದಶಕ
ಮಿಮಿ ರೋಜರ್ಸ್‌
ಪೆನೆಲೋಪ್‌ ಕ್ರಜ್‌